कोर्ट ने दिए बरी करने के आदेश, 16 साल से चल रहा था केस
Richard Gere Kissing Case - Bollywood Actress Shilpa Shetty Discharge By Mumbai Court. एक्ट्रेस शिल्पा शेट्टी को उन पर 16 साल से चल रहे केस में राहत मिल गई है। इस मामले में एक्ट्रेस को बरी करने के आदेश के खिलाफ दायर याचिका
एक्ट्रेस शिल्पा शेट्टी को उन पर 16 साल से चल रहे केस में राहत मिल गई है। इस मामले में एक्ट्रेस को बरी करने के आदेश के खिलाफ दायर याचिका को सत्र अदालत ने सोमवार को खारिज कर दिया है। शिल्पा को 2007 में एक पब्लिक इवेंट के दौरान हॉलीवुड एक्टर रिचर्ड गेरे ने किस किया था। जिसके बाद शिल्पा शेट्‌टी के खिलाफ पब्लिक प्लेस पर अश्लीलता फैलाने का आरोप लगा था। अब सालों बाद इस मामले में कोर्ट ने शिल्पा को अपराध से मुक्त कर दिया है।
राजस्थान के एक इवेंट में हुई थीं शामिल
मजिस्ट्रेट कोर्ट के फैसले रिवीजन याचिका को एक्स्ट्रा सेशन जज एस.सी. जाधव ने खारिज किया है। हालांकि, पूरी जानकारी अभी नहीं मिली है। ये घटना 2007 में हुई थी जब रिचर्ड गेरे राजस्थान में आयोजित एक एड्स जागरूकता कार्यक्रम में शामिल हुए थे, इस दौरान उन्होंने स्टेज पर ही शिल्पा को सबके सामने किस किया था, जिसके बाद देश के कई हिस्सों से इस घटना के खिलाफ आवाज उठने लगी और लोगों ने इसे अश्लील और देश की संस्कृति का अपमान बताया था।
कई धाराओं के तहत दर्ज किया गया था केस 
इसी के बाद रिचर्ड गेरे और शिल्पा शेट्टी के खिलाफ 2 केस राजस्थान में और एक केस गाजियाबाद में दर्ज किया गया था। राजस्थान में इंडियन पैनल कोड और इन्फॉर्मेशन टेक्नालॉजी एक्ट के तहत कई धाराओं में केस दर्ज हुआ था। इसके बाद शिल्पा ने मामलों को मुंबई ट्रांसफर करने के लिए याचिका दायर की थी। साल 2017 में सुप्रीम कोर्ट के आदेश के बाद इस केस को मुंबई ट्रांसफर कर दिया गया था।
2022 में शेट्टी को आरोप से बरी कर दिया था
मजिस्ट्रेट के कोर्ट ने जनवरी 2022 में शिल्पा शेट्टी को यह देखते हुए आरोप से बरी कर दिया था कि वह रिचर्ज गेरे की इस हरकत में विक्टिम दिखती हैं। जब यह घटना हुई थी, कथित तौर पर दोनों अभिनेताओं के खिलाफ देशव्यापी विरोध प्रदर्शन हुए थे और सड़कों पर उनके पुतले भी जलाए गए थे।
शिल्पा का वर्कफ्रंट 
शिल्पा शेट्टी जल्द ही रोहित शेट्टी की वेब सीरीज इंडियन पुलिस फोर्स में एक्शन अवतार में नजर आएंगी। इस वेब सीरीज में उनके साथ सिद्धार्थ मल्होत्रा ​​और विवेक ओबेरॉय भी मुख्य भूमिका में हैं। इसके अलावा, शिल्पा ने 'केडी- द डेविल' के लिए भी साइन किया है, जिसमें वह सत्यवती की भूमिका निभाएंगी। फिल्म में ध्रुव सरजा, शिल्पा शेट्टी, वी रविचंद्रन और संजय दत्त भी हैं।